## 12. september 2025

## Piatok, Cezročné obdobie, 23. týždeň
3. týždeň žaltára

Invitatórium

Pane, otvor mi ústa, aby som velebil tvoje sväté meno; očisť mi srdce od zbytočných, hriešnych a iných myšlienok; osvieť mi rozum a zapáľ srdce, aby som sa modlil dôstojne, pozorne a nábožne, a tak dosiahol milosť pred pohľadom tvojej božskej velebnosti. Skrze Krista, nášho Pána. Amen.

Pane, otvor moje pery.

A moje ústa budú ohlasovať tvoju slávu.

Ant. Oslavujte Pána, lebo jeho milosrdenstvo trvá naveky.

Žalm 95
Pozvanie na oslavu Boha
Deň čo deň sa vzájomne povzbudzujte, kým trvá to „dnes“. (Hebr 3, 13)

Poďte, plesajme v Pánovi, *

oslavujme Boha, našu spásu.

Predstúpme s chválospevmi pred jeho tvár *

a oslavujme ho žalmami.

Ant. Oslavujte Pána, lebo jeho milosrdenstvo trvá naveky.

Lebo Pán je veľký Boh *

a nad všetkými bohmi veľký kráľ.

V jeho moci sú zemské hlbiny *

a jemu patria aj nebotyčné štíty.

Jeho je more, veď on ho stvoril, *

i pevnina, ktorú stvárnili jeho ruky.

Ant. Oslavujte Pána, lebo jeho milosrdenstvo trvá naveky.

Poďte, klaňajme sa a na zem padnime, *

kľaknime na kolená pred Pánom, ktorý nás stvoril.

Lebo on je náš Boh a my sme ľud jeho pastviny *

a ovce, ktoré vedie svojou rukou.

Ant. Oslavujte Pána, lebo jeho milosrdenstvo trvá naveky.

Čujte dnes jeho hlas: *

„Nezatvrdzujte svoje srdcia

ako v Meríbe, ako v dňoch Massy na púšti, †

kde ma pokúšali vaši otcovia; *

skúšali ma, hoci moje skutky videli.

Ant. Oslavujte Pána, lebo jeho milosrdenstvo trvá naveky.

Štyridsať rokov sa mi priečilo toto pokolenie *

i povedal som: Je to ľud s blúdiacim srdcom;

tí veru moje cesty neznajú. †

Preto som v svojom hneve prisahal: *

Nevojdú do môjho pokoja.“

Ant. Oslavujte Pána, lebo jeho milosrdenstvo trvá naveky.

Nasleduje Sláva Otcu a opakuje sa antifóna.

Alebo:

Ant. Oslavujte Pána, lebo jeho milosrdenstvo trvá naveky.

Žalm 100
Radosť návštevníka chrámu
Vykúpeným Pán prikazuje spievať hymnus víťazstva. (Sv. Atanáz)

Jasaj na chválu Pánovi, celá zem, *

s radosťou slúžte Pánovi.

S plesaním vstupujte *

pred jeho tvár.

Ant. Oslavujte Pána, lebo jeho milosrdenstvo trvá naveky.

Vedzte, že náš Pán je Boh; †

on je náš stvoriteľ a jemu patríme, *

sme jeho ľud a ovce z jeho stáda.

Ant. Oslavujte Pána, lebo jeho milosrdenstvo trvá naveky.

Vstupujte do jeho brán s piesňou chvály †

a do jeho nádvorí s piesňami oslavnými; *

chváľte ho a velebte jeho meno.

Lebo Pán je dobrý; †

jeho milosrdenstvo trvá naveky *

a jeho vernosť z pokolenia na pokolenie.

Ant. Oslavujte Pána, lebo jeho milosrdenstvo trvá naveky.

Nasleduje Sláva Otcu a opakuje sa antifóna.

Alebo:

Ant. Oslavujte Pána, lebo jeho milosrdenstvo trvá naveky.

Žalm 67
Zvelebujte Pána, všetky národy
Nech je vám známe, že sa táto Božia spása posiela pohanom. (Sk 28, 28)

Bože, buď nám milostivý a žehnaj nás; *

a tvoja tvár nech žiari nad nami,

aby sa tvoja cesta stala známou na zemi *

a tvoja spása medzi všetkými národmi.

Ant. Oslavujte Pána, lebo jeho milosrdenstvo trvá naveky.

Bože, nech ťa velebia národy, *

nech ťa velebia všetky národy.

Nech sa tešia a jasajú národy, †

že spravodlivo súdiš ľudí *

a spravuješ národy na zemi.

Ant. Oslavujte Pána, lebo jeho milosrdenstvo trvá naveky.

Bože, nech ťa velebia národy, *

nech ťa velebia všetky národy.

Zem vydala svoj plod; *

nech nás požehná Boh, náš Boh;

nech nás Boh požehná *

a nech si ho ctia všetky končiny zeme.

Ant. Oslavujte Pána, lebo jeho milosrdenstvo trvá naveky.

Nasleduje Sláva Otcu a opakuje sa antifóna.

Alebo:

Ant. Oslavujte Pána, lebo jeho milosrdenstvo trvá naveky.

Žalm 24
Pán prichádza do chrámu
Kristovi sa otvorili nebeské brány a bol vzatý do neba. (Sv. Irenej)

Pánova je zem i všetko, čo ju napĺňa, *

okruh zeme aj tí, čo bývajú na ňom.

Veď on sám položil jeho základy na moriach *

a upevnil ho na vodách.

Ant. Oslavujte Pána, lebo jeho milosrdenstvo trvá naveky.

Kto smie vystúpiť na vrch Pánov, *

kto smie stáť na jeho mieste posvätnom?

Ten, čo má ruky nevinné a srdce čisté, †

čo nedvíha svoju dušu k márnosti *

a neprisahá falošne.

Taký dostane požehnanie od Pána *

a odmenu od Boha, svojho spasiteľa.

To je pokolenie tých, čo ho hľadajú, *

čo hľadajú tvár Boha Jakubovho.

Ant. Oslavujte Pána, lebo jeho milosrdenstvo trvá naveky.

Zdvihnite, brány, svoje hlavice †

a vyvýšte sa, brány prastaré, *

lebo má vstúpiť kráľ slávy.

Kto je ten kráľ slávy? *

Pán silný a mocný, Pán mocný v boji.

Ant. Oslavujte Pána, lebo jeho milosrdenstvo trvá naveky.

Zdvihnite, brány, svoje hlavice, †

a vyvýšte sa, brány prastaré, *

lebo má vstúpiť kráľ slávy.

Kto je ten kráľ slávy? *

Pán zástupov, to je ten kráľ slávy.

Ant. Oslavujte Pána, lebo jeho milosrdenstvo trvá naveky.

Nasleduje Sláva Otcu a opakuje sa antifóna.

Text © KBS. Texty sú publikované s vedomím KBS ako pracovná verzia.

© 1999-2024 J. Vidéky